胡嘉棟

胡嘉棟，字隆宇，河南開封府陳州西华县軍籍，明朝政治人物。同进士出身。

生平
萬曆二十三年（1595年）乙未科进士，初授武昌府推官，加意菁莪，出其门下者皆知名士。行取南京吏部主事，三十六年擢兵科给事中，弹劾所及，冢宰为之斂容。三十九年京察以浮躁。熊廷弼经略辽东，四十八年起用为遼陽監軍道，为言者所劾。熊廷弼奏嘉棟等无罪，仍復官任事。会廷弼與中朝士大夫相攻讦，帝御講筵，忽问曰：嘉棟立功赎罪，何在天津？盖左右谮之，以中廷弼也。后孙杰又劾用嘉棟为罪，而廷弼愤甚，遂有封疆门户之疏。廷弼下狱，袁应泰经略辽东，嘉棟仍为監司。辽阳败没，应泰死，嘉棟與高出、韩初命、牛象乾、邢慎言，时称同逃五监军。二年被逮治罪，后罢职为民归乡。居乡多善行，如重建學宫，修社稷坛，筑护城堤以衛负郭田，不受水患，至今赖之。后裔蕴和，字筠圃，处乡党仁让相尚，周恤存心。乾隆四年秋大水围城，粮米断市，和慨然出粮，减价平糴，邑人籍此以举火者甚多，大中丞雅给匾旌之。

参考资料

J
西华人
明朝武昌府推官
南京吏部主事
明朝兵科给事中
明朝山東按察司僉事